
На основу члана 18. став 1. Закона о јавним службама (''Сл. гласник РС'' број 42/91, 71/94, 79/05-др. закон и 83/14-др. закон), члана 17. став 2. и 5. Закона о библиотечко-информационој делатности (''Сл. гласник РС'' број 52/11, 78/21),  члана 35. став. 1. и 10. Закона о култури (“Сл. гласник РС” број 72/09, 13/16, 30/16 – исправка, 6/20, 47/21, 78/21 и 76/23),  члана 32.  тачка 9. Закона о локалној самоуправи (“Сл. гласник РС” број 129/07, 83/14-др. закон, 101/16-др. закон, 47/18, 111/21-др. закон), члана 27. тачка 10. Статута општине Стара Пазова (“Сл. лист општина Срема” број 9/19) и члана 8. став 2, 4. и 6. Одлуке о оснивању Народне библиотеке "Доситеј Обрадовић" у Старој Пазови ("Сл. лист општина Срема", број 1/95, 33/10, 17/12, 28/16, 39/21), по добијеној сагласности директора Библиотеке „Глигорије Возаровић“ Сремска Митровица број ___ од ___ 2026. године, и  прибављеном мишљењу Националног савета словачке националне мањине број _____ од ____ 2026. године, 

Скупштина општине Стара Пазова на седници одржаној ____ 2026. године донела је
Р  Е  Ш  Е  Њ  Е 

О ИМЕНОВАЊУ ДИРЕКТОРА 

НАРОДНЕ БИБЛИОТЕКЕ "ДОСИТЕЈ ОБРАДОВИЋ'' СТАРА ПАЗОВА



1. Именује се Бошко Милојевић, професор стројарства у пензији из Нових Бановаца, за директора Народне библиотеке ”Доситеј Обрадовић" Стара Пазова, на период од четири године, почев од 18.5. 2026. године.


2. Бошку Милојевићу, професору стројарства у пензији из Нових Бановаца, досадашњем в.д. директору Народне библиотеке”Доситеј Обрадовић" Стара Пазова, престаје дужност вршиоца дужности директора, због истека мандата, са даном 17.5.2026. године.

           3. Ово Решење  објавиће се  на интернет страници општине.
О б р а з л о ж е њ е
Управни одбор Народне библиотеке „Доситеј Обрадовић“ из Старе Пазове је уз допис број 104 од 8. априла 2026. године доставио Скупштини општине предлог Листе кандидата за избор директора ове установе, Одлуку Управног одбора о достављању предлога листе кандидата оснивачу, извод из Записника са седнице Управног одбора одржане 23. марта 2026. године и копије конкурсне документације предложеног кандидата. 
У записнику са седнице је наведено да је Управни одбор одлуком број 32 од 10. 2. 2026. године расписао конкурс за избор директора Библиотеке, те да је конкурс објављен на званичној интернет страници Националне службе за запошљавање, на огласној табли у просторијама Библиотеке, у дневном листу „Курир“ и недељнику „Hlas ludu“.
На конкурс је приспела једна пријава и то кандидата Бошка Милојевића из Нових Бановаца. Управни одбор је утврдио да је пријава благовремена и потпуна.

У складу са законом, Управни одбор је обавио разговор са кандидатом, утврдио да испуњава услове конкурса и доставио оснивачу образложени предлог Листе кандидата. 
Чланом 18. став 1. Закона о јавним службама (''Сл. гласник РС'' бр. 42/91, 71/94, 79/05-др. закон и 83/14-др. закон) прописано је да директора установе именује и разрешава оснивач.  Чланом 32. тачка 9. Закона о локалној самоуправи (“Сл. гласник РС” број 129/07, 83/14-др. закон, 101/16-др. закон, 47/18, 111/21-др. закон) и чланом 27. тачка 10. Статута општине Стара Пазова (“Сл. лист општина Срема” број 9/19) прописано је да скупштина општине именује и разрешава директоре установа.

Чланом 17. став 2. и 5. Закона о библиотечко-информационој делатности (''Сл. гласник РС'' бр. 52/11, 78/21) је прописано да директора библиотеке именује и разрешава оснивач, на предлог управног одбора, а на основу претходно спроведеног јавног конкурса, на четири године, с могућношћу да поново буде именован, и да на именовање, односно разрешење директора библиотеке сагласност даје директор библиотеке која обавља матичне функције за ту библиотеку, а ставом 7. прописано је да се спровођење конкурса и именовање  директора библиотеке врши на начин и по поступку прописаним одредбама закона којим се уређује област културе.
Одредбама члана 35. Закона о култури (“Сл. гласник РС” бр. 72/09, 13/16, 30/16 - исправка 6/20, 47/21, 78/21 и 76/23) између осталог је прописано  да се директор установе чији је оснивач Република Србија, аутономна покрајина односно јединица локалне самоуправе, именује на основу претходно спроведеног јавног конкурса, на период од четири године и може бити поново именован; да јавни конкурс расписује и спроводи управни одбор установе, уз претходну сагласност оснивача, и то најкасније  60 дана пре истека мандата директора; да се конкурс објављује на сајту Националне службе за запошљавање, на огласној табли или у просторијама установе и у најмање једним дневним новинама које се дистрибуирају на целој територији Републике, као и у једном од штампаних медија на језику и писму одговарајуће националне мањине; да  рок за подношење пријава на јавни конкурс не може бити краћи од осам ни дужи од петнаест дана од дана оглашавања јавног конкурса; да је Управни одбор  дужан да поступа са пријавама на јавни конкурс у складу са законом којим се уређује управни поступак; да Управни одбор установе обавља разговор са кандидатима који испуњавају услове из конкурса и у року од 30 дана од дана завршетка јавног конкурса доставља оснивачу образложени предлог листе кандидата; да Листа садржи мишљење управног одбора о стручним и организационим способностима сваког кандидата и записник о обављеном разговору; да оснивач именује директора установе са Листе и  у случају установе за коју се изменом оснивачког акта утврди да је од посебног значаја за очување, унапређење и развој културне посебности и очување националног идентитета националне мањине, национални савет националне мањине даје мишљење у поступку именовања директора.
Општинско веће као овлашћени предлагач је разматрало достављени предлог Листе кандидата и записник, и предложило да се за директора Народне библиотеке „Доситеј Обрадовић“ именује Бошко Милојевић, професор стројарства у пензији из Нових Бановаца, те да се на предложено именовање прибави сагласност директора Библиотеке „Глигорије Возаровић“ Сремска Митровица, која обавља матичне функције за Библиотеку, и мишљење Националног савета словачке националне мањине, обзиром да је Национални савет словачке националне мањине прогласио Народну библиотеку „Доситеј Обрадовић“ у Старој Пазови за установу од посебног значаја за очување идентитета словачке националне мањине.
Директор Библиотеке „Глигорије Возаровић“ Сремска Митровица је дао сагласност бр. ___ од ___ 2026. године на предложено именовање Бошка Милојевића из Нових Бановаца, а Национални савет словачке националне мањине је дао позитивно мишљење број _____ од _____ 2026. године.

Обзиром да је Бошко Милојевић из Нових Бановаца, решењем Скупштине општине број 020-35/2025-I од 12. маја 2025. године, именован за вршиоца дужности директора Народне библиотеке, на период до једне године, почев од 18.5.2025. године, то именованом престаје наведена дужност именовањем за директора установе.
Полазећи од напред наведеног, Скупштина општине Стара Пазова је на предлог Општинског већа донела Решење као у диспозитиву.
СКУПШТИНА ОПШТИНЕ СТАРА ПАЗОВА
Број: 020-     /2026-I 



                                        П р е д с е д н и ц а,
_______ 2026. године








СТАРА ПАЗОВА 


                                  Наташа Ерор, дипл.проф.јез. и књиж. с.р.
Доставити:
1. Бошку Милојевићу из Нових Бановаца, 

2. Народној библиотеци „Доситеј Обрадовић“  Стара Пазова
3. Одељењу за друштвене делатности

4. Одељењу за финансије

5. уз записник

6. архиви
2

